Telefos
Telefos er i græsk mytologi en søn af Herakles og Athenapræstinden Augea. Som spæd blev han sat ud, men en hind gav ham die, og som voksen blev han genforenet med sin mor og konge i det lilleasiatiske Mysien. I optakten til Den Trojanske Krig såredes han af Achilleus, som dog senere lægede såret med et afskrab fra sit spyd, fordi Telefos ifølge et orakelsvar var den eneste, der kunne føre grækerne til Troja. Telefos blev senere gjort til mytisk grundlægger af byen Pergamon.